जीवन बीमा कंपनियां अब संशोधित यूनिट लिंक्ड बीमा योजना (यूलिप) के साथ नई परंपरागत योजनाएं लॉन्च कर रही हैं संभव है कि इससे बीमा एजेंटों को ज्यादा कमीशन मिले। यूलिप के लिए 1 सितंबर से नए सख्त नियम लागू होने से परंपरागत योजनाओं पर जोर दिया जाने लगा है। अब ज्यादातर बीमा कंपनियां यूलिप और परंपरागत योजनाओं का अनुपात पहले के 85:15 के बजाय 65:35 का लक्ष्य रख रही हैं। स्टार यूनियन दाईची के प्रबंध निदेशक एवं सीईओ कमलजीत सहाय का कहना है, 'हम बिचौलिए को बेहतर कमीशन का भुगतान करने के पक्ष में हैं। हम इस बात पर यकीन करते हैं कि बीमा योजनाओं की बिक्री हमेशा से ज्यादा कमीशन के साथ होती रही है और यह बरकरार रहेगा। उनका कहना है कि परंपरागत मोर्चे के लिहाज से बनाई गई नई योजनाओं से पॉलिसी पर करीब 35 फीसदी कमीशन मिलेगा जिसकी अवधि 15 साल से ज्यादा होगी। करीब 5 साल की योजना के लिए यह 15 फीसदी होगा। उनका कहना है कि संशोधित संरचना में यूलिप के लिए कमीशन 8.5 फीसदी से कम होकर 6.05 फीसदी हो गया था। ज्यादा कमीशन के साथ परंपरागत योजनाओं पर 10 फीसदी मार्जिन है। इसके अलावा नए दिशानिर्देश में यूलिप पर 5 सालों की लॉक इन अवधि के मुकाबले इनके लिए 3 सालों की लॉक इन अवधि है। 5 साल की अवधि वाली योजनाओं के लिए जीवन बीमा निगम 7.5 फीसदी कमीशन देती है। यह आंकड़ा 15-20 साल की योजना के लिए 25 फीसदी है। जीवन बीमा परिषद के महासचिव एस बी माथुर का कहना है, 'परंपरागत योजनाओं पर निर्भरता बढऩे वाली है। हालांकि यूलिप के मुकाबले मार्जिन कम है और उन्हें ज्यादा कमीशन मिलता है और लॉक इन अवधि भी कम है। एसबीआई लाइफ के एक्चुअरी संजीव पुजारी का कहना है, 'एजेंट योजनाओं की बिक्री के लिए जितनी मेहनत करते हैं उसी के हिसाब से कमीशन भी मिलना चाहिए।Óउनका कहना है, 'पॉलिसीधारकों को लुभाने के लिए परंपरागत योजनाओं में नए फीचर जोड़े जा रहे हैं। हमें यह देखने की जरूरत है कि कंपनियां और एजेंट वास्तविक बिक्री के लिए कितनी कोशिश कर रहे हैं हालांकि यह यूलिप की तरह ज्यादा पारदर्शी नहीं है।Ó संशोधित नियमों के तहत नए यूलिप पर औसत कमीशन में कमी आई है और यह 7-9 फीसदी हो गया है। पहले एजेंट 12-15 फीसदी की कमाई कर लेते थे। संशोधित दिशानिर्देश के मुताबिक बीमा कंपनियां नई योजनाओं को लॉन्च कर रही हैं और साथ ही परंपरागत योजनाओं को भी लॉन्च कर रही हैं। अवीवा लाइफ ने अवीवा लाइफ शील्ड एडवांटेज लॉन्च किया है जिसमें अतिरिक्त फीचर शामिल हैं। आईएनजी लाइफ ने पंरपरागत योजनाओं की फेहरिस्त में चाइल्ड प्लान लॉन्च किया है। स्टार यूनियन दाईची ने पेंशन योजना लॉन्च किया है। निजी खिलाड़ी हमेशा परंपरागत योजनाओं से दूर ही रहे क्योंकि यूलिप के मुकाबले इसमें सॉल्वेंसी मार्जिन बहुत ज्यादा रहा है। इसका मतलब यह है कि बीमा कंपनियों को ज्यादा पूंजी की जरूरत है। जीवन बीमा कंपनी के एक वरिष्ठï अधिकारी का कहना है, 'हालांकि इन योजनाओं में पारदर्शिता की कमी है और एजेंट अपनी आय के पूरक के तौर पर इसकी बिक्री शुरू करेंगे। संबंधित खबरें
बच्चों और पेंशन से जुड़ी योजना लॉन्च करने से एजेंटों को मिलेगा ज्यादा कमीशन
Kamaljeet Sahai, managing director and CEO, Star Union Daiichi, says, We believe that insurance companies are now aiming for a better commission payout to intermediaries. Life insurance companies are now looking at a higher premium payout to players, says Kamaljeet Sahai, managing director and CEO, Star Union Daiichi
Launching a child and pension plan will give agents more commission